**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOOS ZOLTAN**

**Nr. \_\_\_\_\_\_\_\_\_\_\_ din 01.04.2022**

**REFERAT DE APROBARE**

**a proiectului de hotărâre privind constituirea unei comisii de negociere în vederea analizării oportunităţii încheierii unui act aditional la contractul de închiriere nr.87/2021/7388/2021/694/2021, aprobat prin HCL nr.317/2021. încheiat între Parohia Romano Catolică nr.1 Sf. Ioan Botezătorul Târgu Mureş și Municipiul Târgu Mureș.**

Prin HCL nr.317 din 30 septembrie 2021 s-a aprobat contractul de închiriere între Parohia Romano Catolică nr.1 Sf. Ioan Botezătorul Târgu Mureş și Municipiul Târgu Mureş pentru unele spații situate în Târgu Mureș, Piața Trandafirilor nr.61 în care își desfășoară activitatea educațională Liceul Teologic Romano Catolic ”II Rakoczi Ferenc” din Târgu Mureş. Conform contractului încheiat de către părți, termenul contractual stabilit de comun acord de către comisia de negociere și proprietar a fost de 2 ani, respectiv până la data de 31.10.2023.

Prin adresa înaintată Municipiului Târgu Mureș, înregistrată sub nr.22688/23.03.2022, preotul Olah Denes- în calitate de protopop al Parohiei Romano Catolice nr.1 si Tamasi Zsolt Jozsef- director al Liceul Teologic Romano Catolic II ”Rakoczi Ferenc” solicită încheierea unui act adițional la contractul încheiat de părți, întrucât doresc extinderea activității educaționale cu o grădiniță care să funcționeze la etajul II și mansardă la imobilul inchiriat. Se solicită astfel, modificarea suprafetei inchiriate și modificarea duratei de valabilitate a contractului încheiat de părți pe o perioadă de 5 ani începând cu data de 01.09.2022.

La adresa de mai sus este anexata si propunerea de act aditional și extras de carte funciară.

Faţă de solicitarea mai sus descrisă, în conformitate cu disp.art.1169 Cod civil se constatată că „partile sunt libere sa incheie orice contracte si sa determine continutul acestora, in limitele impuse de lege, de ordinea publica si de bunele moravuri”, Pentru ca scopul fiecarei parti la contract este de a-si satisface un interes, contractul trebuie sa genereze sau sa permita un echilibru al prestatiilor reciproce, menit a asigura fiecareia dintre parti efectele utile ale contractului. Echilibrul prestatiilor trebuie cautat nu in teoria autonomiei de vointa, ci in concilierea intereselor partilor, ca expresie a justitiei contractuale.

Raportat la cele de mai sus, se impune constituirea unei comisii de negociere care să analizeze oportunitatea încheierii unui act aditional la contractul de închiriere nr.87/2021/7388/2021/694/2021, aprobat prin HCL nr.317/2021, încheiat între Parohia Romano Catolică nr.1, Sf. Ioan Botezătorul Târgu Mureş și Municipiul Târgu Mureș, stabilirea în concret a pretului ( conform fisei de evaluare) perioada contractuală, precum și modalitatea de plată a utilităților, formata din 2 consilieri locali si trei reprezentanti ai executivului.

În conformitate cu disp.art.129 din OUG nr.57/2019 privind Codul administrativ, Consiliul Local are iniţiativă şi hotărăşte în condiţiile legii, în toate problemele de interes local.

Ataşăm prezentei:

- adresa înaintată de parohia Romano Catolică prin protopop Olah Denes si Tamasi Zsolt-Jozsef în calitate de director

-propunerea de act adițional

- copia extrasului de CF

- copia contractului incheiat de părți nr.87/7388/694/2021

-

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

**R O M Â N I A ( nu produce efecte juridice)**

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soos Zoltan**

**H O T Ă R Â R E A nr. .........**

**din ........................................2022**

**privind constituirea unei comisii de negociere în vederea analizării oportunităţii încheierii unui act aditional la contractul de închiriere nr.87/2021/7388/2021/694/2021, aprobat prin HCL nr.317/2021, încheiat între Parohia Romano Catolică nr.1 Sf. Ioan Botezătorul Târgu Mureş și Municipiul Târgu Mureș.**

***Consiliul local municipal Târgu Mureş, întrunit în şedinţa extraordinară de lucru,***

Văzând Referatul de aprobare nr.25254 din 01.04.2022 iniţiat de Primarul Municipiului Târgu Mureş, prin Direcţia Şcoli, privind constituirea unei comisii de negociere în vederea analizării oportunităţii încheierii unui act aditional la contractul de închiriere nr.87/2021/7388/2021/694/2021, aprobat prin HCL nr.317/2021. încheiat între Parohia Romano Catolică nr.1 Sf. Ioan Botezătorul Târgu Mureş și Municipiul Târgu Mureș.

Având în vedere:

Art. 105 alin.1 din OUG nr.57/2019 privind Codul administrativ,

Art.7, 9, alin.2 si ale art.20 din Legea nr.1/2011- Legea educaţiei naţionale, cu modificările şi completările ulterioare

Art.1777 Cod civil

Raportul Comisiilor de specialitate din cadrul Consiliului Local Municipal Târgu Mureş,

Dispozitia Primarului nr.\_\_\_\_\_\_\_\_\_\_referitoare la desemnarea persoanelor din partea executivului ce fac parte din comisia de negociere

În temeiul prevederilor art.129, alin.1, alin. 7 lit.”a” , art.196 alin.1 lit.a din OUG nr.57/2019 privind Codul administrativ ,

**H o t ă r ă ş t e :**

**Art. 1**. Se aprobă constituirea unei comisii de negociere care să analizeze oportunitatea încheierii unui act aditionalla contractul de închiriere nr.87/2021/7388/2021/694/2021, aprobat prin HCL nr.317/2021. încheiat între Parohia Romano Catolică nr.1 Sf. Ioan Botezătorul Târgu Mureş și Municipiul Târgu Mureș, formată din 3 reprezentanţi ai executivului în persoana numitilor :

1.Portik Vilmos- viceprimar

2 Morariu Elena-inspector superior in cadrul Directiei Scoli

3.Belean Roxana – consilier juridic principal DJCAAP

respectiv 2 reprezentanţi ai Consiliului Local după cum urmează :

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Art.2.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli, membrii comisiei de negociere, Direcţia Economică.

**Art.3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.4**. Prezenta hotarare se comunica:

- Directiei Scoli,

- Direcţiei Economice

- persoanelor desemnate în art.1

**Viză de legalitate**

**Secretar General al Municipiului Tîrgu Mureş**

**Bâta Anca Voichița**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**